লক্ষীপুর, বাংলাদেশনিউজ২৪x৭.কম  শুক্রবার দুপুরে জেলার কমলনগর উপজেলার চরমাটিন মুন্সিরহাট মাদ্রাসায় স্থানীয় ইউপি চেয়ারম্যান আবু ছায়েদের নেতৃত্বে সন্ত্রাসী হামলায় মাদ্রাসার শিক্ষক ও ছাত্রসহ ১৫ জন আহত হয়েছে। গুরুতর আহতদের মধ্যে জাহাঙ্গীর আলম (২৬) আব্বাছ উদ্দিন (৩৫)  ইউছুফ (৩২) কে সদর হাসপাতালে ও আবদুর রব (৫৫) আবুল কালাম (৫৬) আবদুল ওহাব (৩৬) মাওলানা ইসমাইল (৪৫) আবদল ওয়াহেদ (৪২) মামুন হোসেন কে (২০) কমল নগর হাসপাতালে ভর্তি করা হয়েছে।   প্রত্যক্ষদর্শী ও এলাকাবাসী সূত্র জানায়, দীর্ঘদিন ধরে উপজেলার চরমাটিন ইসলামিয়া সিনিয়র মাদ্রাসার জমি নিয়ে আবদুল বাতেন ওরফে বাবুল গংদের সাথে বিরোধ চলে আসছে। উক্ত জমি বিরোধের জের ধরে দুপুরে স্থানীয় ইউপি চেয়ারম্যানের ভাই আবুল খায়েরের নেতৃত্বে বাবুল গংরা মাদ্রাসার জমি দখল করার জন্যে আসে। এ সময় মাদ্রাসার শিক্ষক ও ছাত্ররা বাধা দিলে উভয়ের  মধ্যে তর্ক বিতর্ক ও মারধরের ঘটনা ঘটে। এতে সায়েদ চেয়ারম্যান ক্ষিপ্ত হয়ে তার সন্ত্রাসী বাহিনী দিয়ে প্রকাশ্যে মুন্সিরহাট বাজার ও ওই মাদ্রাসায় অতর্কিত ছাত্র শিক্ষক ও জনতার ওপর হামলা চালায়। পুলিশ ঘটনাস্থল পরিদর্শন করেছে।  বাংলাদেশনিউজ২৪x৭.কম/এসআরএস/এসএ